આપણાં રીતરિવાજો બરાબર જ છે, ઉમેરવાની જરૃર હોય તો એવું ઉમેરવું જોઈએ કે ઘરમાં સ્ત્રીના સન્માનનું લેવલ વધવું જોઈએ. જો મારી વાઈફ વર્કિંગ વુમન હશે તો મને ઘરકામમાં તેની સાથે કામ કરવામાં કોઈ સંકોચ નહીં થાય. સ્ત્રી જો ગુજરાન ચલાવવામાં પુરુષનો સાથ આપતી હોય તો પુરુષ સ્ત્રીની જવાબદારી કેમ ન ઉપાડી શકે? આ વાતનો સપ્તપદીમાં સમાવેશ થવો જોઈએ. આ ઉપરાંત હું એવું પણ ઈચ્છું કે, મારી પોતાની પર્સનલ સ્પેસ મને મળવી જ જોઈએ, પત્ની હોય તો એનો મતલબ એ નથી કે મારી લાઈફમાં મારું પોતાનું અંગત કંઈ રહે જ નહીં. હું ક્યારેય પણ મારી પત્નીની પર્સનલ સ્પેસમાં દખલ નહીં કરું એવા વચનનો ઉમેરો આધુનિક સપ્તપદીમાં થવો જ જોઈએ.